Ida Maria

**Ida Maria Børli Sivertsen** (født 1984), kjent under artistnavnet *Ida Maria*, er en norsk pop-rock-musiker (vokal og gitar) og politiker for Miljøpartiet De Grønne.

## Biografi
Ida Maria startet sin musikalske karriere ved Kongshaug Musikkgymnas, en internatskole i utkanten av Os kommune, hvor hun utviklet sin interesse for rytmiske vokalsjangre.

Hun var en av vinnerne under Zoom Urørt i 2006 og deltok på en påfølgende landsdekkende Zoom-turné våren 2007- Hun vant Urørt-konkurransen 2007 med sangen «Oh My God». Hun spilte også på , på Øyafestivalen og Quartfestivalen i 2007. Under Alarmprisen 2007 ble hun kåret til året nykommer. Hun fikk StatoilHydro-stipendet på  kroner under by:Larm 2008 i Oslo.

I 2007 og 2008 turnerte hun og bandet mest i England, Skottland, Irland og Norge, men også Sverige, Danmark, Tyskland, Nederland, Østerrike, Sveits, Spania, Australia og USA. Av festivaler spilte hun på Reading & Leeds, Glastonbury, Camden Crawl, Quart, Øya, Hove, Hultsfred, Arvika og Emmaboda

I 2008 ga hun ut debutalbumet *[[Fortress Round My Heart]]* i Norge og England. Hun vant prisen for årets nykommer med Gramo-stipendet under Spellemannprisen 2008. Den 19. februar 2009 ble hun tildelt gullplate for *Fortress Round My Heart som* hadde nådd over  solgte eksemplarer.

I 2009 ga hun ut en ny versjon av «Oh, My God» hvor hun sang duett med Iggy Pop.

I 2009 turnerte hun i USA sammen med skotske Glasvegas samt headline-turneer, inkludert opptredener på festivaler som Lollapalooza og Coachella. Hun opptrådte også på den japanske festivalen Fuji Rock og den danske Roskilde-festivalen.

I september i 2009 knuste hun en gullplate under utdelingen i regi av Universal, under en Perez Hilton Presents-turné i Boston. Hun trakk seg fra turneen og forsvant for en stund.

I arbeidet med sitt andre album skrev Ida Maria låter sammen med blant andre Desmond Child. Albumet ble skrevet ferdig på Venice Beach og innspilt i Santa Monica, Los Angeles i løpet av våren og sommeren 2010. Siden albumet ble spilt inn mens vulkanen Eyjafjallajökull hadde utbrudd, fikk det navnet *[[Katla (album)|Katla]]*. Det ble gitt ut i november 2010, og ga Ida Maria nominasjon til Spellemannprisen 2010 i klassen kvinnelig artist.

Hennes tredje studioalbum, *[[Love Conquers All]]*, ble utgitt i august 2013 og ble i februar 2014 fulgt av hennes første EP-utgivelse, *[[Accidental Happiness]]*.

*[[Scandalize My Name]]*, hennes fjerde album, ble utgitt 18. april 2016 og består av en samling av amerikanske spirituals.

Ida Maria deltok i Melodi Grand Prix i 2018 med sangen «Scandilove». Sangen hennes var ikke en av de fire sangene som gikk videre til gullfinalen.

Hun ga ut en 5-låters EP, *Dirty Money*, i juni 2021.

### Bruk i filmer, TV-serier og videospill
En rekke av Ida Marias innspillinger har blitt brukt i filmer og TV-serier, deriblant:

* «Queen Of The World» – brukt i sesong 3 episode 1 av ''The Inbetweeners''
* «I Like You So Much Better When You're Naked» – brukt i episode 8 av *[[My Life As Liz]]*. Den ble spilt under dansesekvensen på ballet. Sangen ble også inkludert i lydsporet til filmen Lesbian Vampire Killers.
* «Louie» – brukt i reklamer for FX TV-showet *[[Louie]]*, og som inspirasjon til tittelen på episode 12, sesong 6 av TV-serien ''Grey's Anatomy''
* «Keep Me Warm» – brukt i siste episode av sesong 4 av *Grey's Anatomy*, i noen Nivea-reklamer høsten 2009, samt i den britiske dramaserien *[[Skins]]*' sesong 4, episode 1
* «Oh My God» – brukt i traileren til *It's Kind of a Funny Story* og *The Virginity Hit*, i den finske filmen *Sisko tahtoisin jäädä* (2010) og i det amerikanske Netflix-showet *[[Big Mouth (TV-serie)|Big Mouth]]* sesong&nbsp;2, episode 2 (2018)
* «Oh My God» gjorde henne til den første norske artisten som har en låt med i musikkspillet *[[Rock Band|Rock Band 3]]*
* «Bad Karma» og «Quite Nice People», begge fra albumet *Katla* – brukt i filmen *[[Scream 4]]* (2011) og i episoder av henholdsvis *[[Gossip Girl]]*, ''Teen Wolf'', *[[Royal Pains]]* og *[[Being Human]]*
* «Cold Blooded» – brukt som lydsporen til både filmkomedien ''Spy'' (2015) og musikaldramaet ''Jem and the Holograms''
* «I eat boys like you for breakfast» – brukt i den første episoden av sesong 10 av *[[Jenter (TV-serie)|Jenter]]*, en norsk TV- og webserie rettet mot barn og tenåringer tilgjengeliggjort av NRK Super
* «Devil» – brukt i traileren til videospillet ''Vampyr''

### Samarbeid

* I 2007 sang Ida Maria på sporet «I Love You, You Imbecile» av Pelle Carlberg.
* I 2008 koret hun på sporet «Words» på Guillemots' album *Red*.
* I 2009 samarbeidet hun med det norske bandet deLillos for sporet "Flink" på deres album Huskeglemme.
* Maria har samarbeidet med den norske rapperen Joddski ved to anledninger, først på sporet «Sannhetsserum» på albumet *Krig & Kjærlighet* fra 2010, og deretter på sporet «Hold Ut» på albumet *Bensin På Bålet* (2011).
* I 2012 sang hun inn duetten «Can't Be Satisfied» med Anthony Green, til hans album *Beautiful Things* (2012).

### TV-opptredener
I 2010 var hun gjest i Skavlan, hvor både Perez Hilton og Iggy Pop dukket opp med videohilsener.

Den 22. april 2009 stod Ida Maria på scenen i det amerikanske talkshowet *[[The Tonight Show]]* med Jay Leno.

I 2015 var hun med i ''Skal vi danse'' i 2015 på TV2, men røk ut i det første programmet. Hun fikk en sønn i januar 2016 og var med i Hver gang vi møtes på TV2 året etter. I 2017 kom hun på tredjeplass i NRK-serien *[[Stjernekamp]]*.

Hun var i 2021 programleder for programmet ''De neste'' på NRK.

### Privatliv og politisk virke
Etter rehabilitering for alkoholmisbruket flyttet hun tilbake til Nesna i 2009. I 2012 var hun en av 22 personer, mange av dem berømte, andre straffedømte, som fortalte fragmenter av sin livshistorie i boken *Rom 13*. 

Hun satt i kommunestyret i Nesna for MDG i flere år.

Hun flyttet til i Stockholm i 2020, men flyttet senere tilbake til Nesna i Nordland.

## Band (''Fortress Round My Heart'')
* Ida Maria – vokal, rytmegitar 
* Stefan Törnby – gitar 
* Johannes Lindberg – bass 
* Olle Lundin – trommer

## Diskografi
;Album
* *[[Fortress Round My Heart]]* (Nightliner/Universal 5. mai 2008)
* *Fortress Round My Heart* (UK Edition) (Universal 9. februar 2009)
* *Fortress Round My Heart* (US Edition) (Mercury Records 14. april 2009)
* *[[Katla (album)|Katla]]* (Nightliner/Universal 8. november 2010)
**[[Love Conquers All]]* (2013)
**[[Scandalize My Name]]* (2016)

;EP-er

* *Accidental Happiness* (2014)
* *Dirty Money* (2021)
;
;Singler
* «Oh My God» (Nesna Records 2007)
* «Drive Away My Heart» (Nesna Records 2007)
* «Stella» (Nightliner/Universal 2007)
* «Queen of the World» (Nesna Records 2007)
* «I Like You So Much Better When You're Naked» (Nightliner/Universal 2008)
*«Oh My God», re-release (2009)
* «Bad Karma» (Nightliner/Universal, 2010)
*«Cherry Red» (2011)
*«69» (2013)
*«Boogie With the Devil's Soul» (2014)
*"Scandalize My Name» (2016)
*«I'm Gonna Tell God All Of My Troubles» (2016)
*«You» (2017)
*«Fy faen» (2017)
*«Scandilove» (2018)
*"The Comfort Song» med Vamp (2019)
*«Underneath A Stranger's Eye» (2020)
*«Sick of You» (2020)
*«I'm Busy» (2021)
*«Dirty Money» (2021)
*«California» (2021)

## Referanser


## Eksterne lenker
* 
* 
* 
* 
*  VG: Ida Maria hypes av BBC